|  |  |  |
| --- | --- | --- |
| Berzence Nagyközség Polgármesterétől  Berzence, Szabadság tér 19.  Telefon: 82/5460-091  e-mail: berzencepolgarmester@gmail.com | Berzence | Hivatali kapu:  rövid neve: SJFDI, KRID  azonosító: 601024153 |

|  |  |  |
| --- | --- | --- |
| Ügyiratszám: BER/ |  |  |

**Előterjesztés Települési Értéktár Bizottság létrehozásáról**

**Tisztelt Képviselő-testület!**

A magyar nemzeti értékekről és hungarikumokról szóló 2012. évi XXX. törvény (a továbbiakban Htv.) alapján települési értéktár: a települési önkormányzat területén fellelhető nemzeti értékek adatait tartalmazó gyűjtemény.

Htv. 3. § értelmében a települési önkormányzat települési értéktárat és Települési Értéktár Bizottságot hozhat létre, amely azonosítja a településen fellelhető nemzeti értékeket, létrehozza a települési értéktárat és nyilvántartás céljából megküldi azt a Vármegyei Értéktár Bizottság részére. (A nemzeti értékek kategóriái: agrár- és élelmiszergazdaság, egészség és életmód, épített környezet, ipari és műszaki megoldások, kulturális örökség, nemzetiséghez kapcsolódó érték, sport, természeti környezet, turizmus és vendéglátás.)

A Htv. célja a magyar nemzeti értékek és a hungarikumok körének meghatározása, azok felkutatása, dokumentálása, rendszerezése, népszerűsítése, a jelenlegi és a jövő nemzedékkel történő megismertetése és ápolása. A nemzeti értékek kezelése egy vertikálisan felfutó rendszerben, az un. nemzeti értékpiramisban történik. A nemzeti értékpiramis első lépcsőfokát a települési önkormányzatok adják, amelyek fakultatív feladatként megalakíthatják Települési Értéktár Bizottságaikat. Ezek a bizottságok elkészítik a településen fellelhető nemzeti értékek adatainak gyűjteményét, vagyis a települési értéktárat, melyet megküldenek a Megyei Értéktár Bizottságoknak, vagy közvetlenül a Hungarikum Bizottságnak, mely külön jogszabály alapján választja ki a Magyar Értéktárból azokat az értékeket, melyeket hungarikummá minősít. Nemzeti érték felvételét a települési értéktárba bárki írásban kezdeményezheti az illetékes önkormányzat polgármesteréhez címzett javaslatában.

A települési önkormányzat a települési értéktárral kapcsolatos feladatok ellátásával megbízhat az illetékességi területén működő intézményt, szervezetet vagy azok csoportját.

A magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet tartalmazza a nemzeti értékek szakterületenkénti besorolására vonatkozó szabályokat és a települési értéktár és Értéktár Bizottság létrehozására vonatkozó részletes szabályokat.

A Korm. rendelet 4. § alapján az értéktár bizottság működési szabályzatát a helyi önkormányzat képviselő-testülete határozza meg.

A Települési Bizottság

*a)*legalább három tagból áll,

*b)*munkájába bevonja az országos és területi közművelődési szakmai szolgáltatást biztosító szervezetet, továbbá bevonhatja az értékek gyűjtésével, megőrzésével, hasznosításával foglalkozó országosan és területi szinten működő szakmai, egyházi vagy civil szervezeteket, valamint egyéb szakértőket, és

*c)*évente beszámol a tevékenységéről az alapító önkormányzatnak.

A Települési Értéktár Bizottság létrehozásáról az önkormányzatnak a létrehozást követő 30 napon belül tájékoztatni kell a Megyei Értéktár Bizottságot.

Az értéktár bizottság működéséhez és feladatainak ellátásához szükséges pénzügyi, tárgyi és ügyviteli feltételeket a helyi önkormányzatnak saját forrásból szükséges biztosítania. Ehhez az alábbi feltételek szükségesek:

* személyi: 5 fős bizottság létrehozása, javadalmazás nélkül
* tárgyi: Berzencei Zrínyi Miklós Művelődési Ház infrastruktúrája
* helyiség: Berzencei Zrínyi Miklós Művelődési Ház
* anyagi: a kiosztott díj értéke

A Települési értéktár bizottság javasolt összetétele:

Elnök:

Szőke József

Titkár:

Berzencei Zrínyi Miklós Művelődési Ház igazgatója

(a bizottság működésének adminisztrációs feladatait végzi)

Tagok:

Balogh Gergely alpolgármester

Godina János

Novográdecz Antal

A bizottság munkájába a következő véleményezői kör bevonása javasolt:

Keszericze István – polgármester

Kavulák János Általános Iskola intézményvezető

Berzencei Szent Antal Óvoda, Bölcsőde-, és Konyha intézményvezető

Könyvtár vezetője

Csendes Sándor József plébános Római Katolikus plébánia

Berzence Sport Egyesület elnöke

Berzencei Ifjúságért és Kultúráért Egyesület elnöke

Önkéntes Tűzoltó Egyesület elnöke

A Szeretet Temploma Alapítvány elnöke

Berzencéért Alapítvány elnöke

Berzencei Kavulák János Általános Iskoláért Alapítvány elnöke

Borostyán Nyugdíjas Klub vezetője

Nemzeti Művelődési Intézet által delegált 1 fő

Kérem a Tisztelt Képviselő-testületet, hogy az előterjesztésben foglaltak figyelembevételével vizsgálja meg a települési értéktár és a bizottság létrehozásának lehetőségét és szükségességét.

Amennyiben a Képviselő-testület élni kíván a települési értéktár létrehozásának lehetőségével, az alábbi határozat-javaslat elfogadását javaslom:

Határozati javaslat:

Berzence Nagyközség Önkormányzata Képviselő-testülete

1. a magyar nemzeti értékekről és hungarikumokról szóló 2012. évi XXX. törvény 3. § (2) bekezdésében kapott felhatalmazás alapján Települési Értéktár Bizottság létrehozásáról dönt, melynek tagjai:

elnök: Szőke József

titkár: Berzencei Zrínyi Miklós Művelődési Ház igazgatója

tagok: Balogh Gergely alpolgármester, Godina János, Novográdecz Antal

1. a Települési Értéktár Bizottság szervezeti és működési szabályzatát az előterjesztés 1. számú melléklete szerint jóváhagyja.

Határidő: azonnal

Felelős: polgármester

Berzence, 2024.11.11.

Keszericze István

polgármester

Ellenjegyezte:

Boti Ferenc

jegyző

BERZENCE TELEPÜLÉSI ÉRTÉKTÁR BIZOTTSÁG SZERVEZETI ÉS MŰKÖDÉSI SZABÁLYZATA

# Berzence Nagyközség Önkormányzatának Képviselő-testülete a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet 4. § (1) bekezdése alapján a Berzencei Települési Értéktár Bizottság Szervezeti és Működési Szabályzatát (a továbbiakban: SZMSZ) a következők szerint állapítja meg:

I.

Általános rendelkezések

A bizottság hivatalos megnevezése: Berzencei Települési Értéktár Bizottság

1. A bizottság székhelye: 7516. Berzence, Szabadság tér 19. Polgármesteri Hivatal
2. A bizottság létszáma: 5 fő
3. A bizottság tagjainak névsorát az SZMSZ 1. számú függeléke tartalmazza.

II.

A bizottság feladat-és hatásköre

A bizottság feladat- és hatáskörét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet tartalmazza.

III.

A bizottság összetétele

1. A Bizottság tagjait a képviselő-testület választja határozatlan időre.
2. A tag megbízatása megszűnik:
   1. visszahívással,
   2. lemondással,
   3. ha a bizottsági tag annak az ülésnek az időpontjától számítva, amelyről első ízben távol maradt, egy éven át nem vesz részt a bizottság ülésén,
   4. a bizottsági tag halálával.
3. A tagot a képviselő-testület bármikor visszahívhatja, és helyére új tagot választhat.
4. A Bizottság tagja az elnökhöz címzett és eljuttatott írásbeli nyilatkozattal tisztségéről lemondhat. A bizottsági tag megbízatása az írásbeli nyilatkozat átvételének napján szűnik meg. Ebben az esetben a lemondástól számított 60 napon belül a képviselő-testület új tagot köteles választani.

IV.

A bizottság működése

1. A bizottság a tevékenységét a magyar nemzeti értékekről és a hungarikumokról szóló 2012. évi XXX. törvény, valamint a magyar nemzeti értékek és hungarikumok értéktárba való felvételéről és az értéktár bizottságok munkájának szabályozásáról szóló 324/2020. (VII. 1.) Korm. rendelet, és az e szabályzatban foglaltak szerint végzi.
2. A bizottság üléseit szükség szerint, de legalább évente kétszer tartja.
3. A bizottság – minden naptári év első képviselő-testületi ülésén – beszámol az előző évi munkájáról Berzence Nagyközség Önkormányzat Képviselő-testületének.

V.

1. A bizottság ülését az elnök hívja össze. A bizottság ülésére az írásbeli meghívót és az előterjesztéseket úgy kell megküldeni, hogy azokat a bizottság tagjai és az ülésre meghívottak az ülést megelőző 3. napon elektronikus úton megkaphassák. A bizottság ülése nyilvános.
2. A bizottság ülésének időpontjáról, napirendjéről a bizottság elnöke a települése lakosságát a [www.berzence.hu](http://www.berzence.hu) honlapon keresztül tájékoztathatja.
3. A napirendi témák előterjesztésének általános formája az írásbeli előterjesztés, de a napirend kivételes esetben szóban is előterjeszthető. A bizottság működésének adminisztrációs feladatait a titkár végzi.
4. A bizottság elnökét akadályoztatása esetén a bizottság valamelyik, az elnök által felkért tagja helyettesíti.

VI.

1. A bizottság határozatképességéhez a megválasztott bizottsági tagok több mint a felének a jelenléte szükséges. A határozatképességet a jelenléti ív alapján a bizottság elnöke állapítja meg.
2. Az ülés megnyitása, a határozatképesség megállapítása után az elnök javaslatot tesz a napirendre, melyet a bizottság határozattal fogad el.
3. A bizottság elnöke napirendi pontonként megnyitja, vezeti, összefoglalja és lezárja a vitát.
4. A bizottság elnöke napirendi pontonként szavazásra bocsátja a határozati javaslatokat.
5. A tanácskozás rendjének fenntartása érdekében a bizottság elnöke figyelmeztetheti azt a hozzászólót, aki eltér a tárgyalt témától. Eredménytelen figyelmeztetés esetén megvonja tőle a szót, valamint rendre utasíthatja a bizottsági ülésnek azt a résztvevőjét, aki a bizottsághoz méltatlan, a testület munkáját zavaró magatartást tanúsít.

VII.

A javaslattétel és döntéshozatal szabályai

1. Helyi értékké nyilvánításra a polgármesterhez címezve, írásban bárki javaslatot tehet, amelyet indokolni szükséges és lehetőség szerint dokumentálni köteles. A javaslattétel tartalmára és formájára vonatkozóan a 324/2020. (VII. 1.) Korm. Rendelet az irányadó.
2. A beérkezett javaslatot a Bizottság vizsgálja meg, a javaslattevőt szükség szerint hiánypótlásra szólítja fel. Amennyiben a javaslattevő a hiánypótlásnak a megállapított határidőig nem tesz eleget, a Bizottság érdemi tárgyalás nélkül az indítványt elutasítja. Az elutasítás nem akadálya annak, hogy a javaslattevő az értéktárba történő felvételt ismételten indítványozza.
3. A Bizottság a beérkezett javaslattal összefüggésben kikéri a 2. mellékletben foglalt véleményezői kör véleményét.
4. A bizottság tagja döntéshozatalkor igennel vagy nemmel szavazhat, illetve tartózkodhat a szavazástól.
5. A bizottság a határozatait nyílt szavazással (kézfelemeléssel), egyszerű többséggel hozza.
6. Azonos szavazat esetén az elnök szavazata dönt.

VIII.

1. A bizottság döntéseit, állásfoglalásait, javaslatait, véleményét és észrevételeit határozat formájában hozza.
2. A határozatokat külön-külön, a naptári év elejétől kezdődően folyamatos sorszámmal és évszámmal kell ellátni feltüntetve a döntéshozatal hónapját, napját.

IX.

Nyilvántartás és közzététel

1. A Bizottság által az értéktárba felvett értékek adatait a 324/2020. (VII. 1.) Korm. Rendeletben írt tartalommal - szakterületenként kategóriák szerint elkülönítve - kell nyilvántartásba venni.
2. A Bizottság a települési értéktárba felvett és nyilvántartott nemzeti érték adatait a www.berzence.hu honlapon a döntést követő 8 napon belül közzéteszi.
3. A települési értéktárba felvett nemzeti érték adatait az értéktárba történő felvételt követő 8 napon meg kell küldeni a Megyei Értéktár Bizottságnak.

X.

A bizottsági ülés jegyzőkönyve

1. A bizottsági ülésről jegyzőkönyvet kell készíteni, amelynek tartalmaznia kell:
   1. az ülés időpontját és helyét,
   2. a jelenlévők nevét,
   3. a tárgyalt napirendi pontokat,
   4. a tanácskozás lényegét,
   5. véleményezői kör észrevételeit, javaslatait,
   6. a hozott határozatokat, melyekben rögzíteni kell a bizottság javaslatait, állásfoglalását, véleményét,
   7. a szavazás számszerű eredményét,
   8. a bizottság elnökének és a jegyzőkönyv vezetőjének aláírását.

1. A jegyzőkönyv mellékletét képezi:
   1. a tárgyalt írásbeli előterjesztés,
   2. az írásban benyújtott kiegészítés,
   3. a jelenléti ív

XI.

1. A bizottsági tagok kötelesek a Bizottság munkájában legjobb tudásuk, szakértelmük alapján aktívan részt venni.
2. A Bizottság tagjai tiszteletdíjban, díjazásban nem részesülnek.

XII.

A bizottság működéséhez és feladatainak ellátásához szükséges pénzügyi, tárgyi és ügyviteli, szervezési, adminisztrációs feltételeit Berzencei Zrínyi Miklós Művelődési Ház biztosítja.

XIII.

Záró rendelkezések

Ez a szabályzat elfogadásának napján lép hatályba.

1. Melléklet: Berzencei Települési Értéktár Bizottság tagjainak névsora

Elnök: Szőke József

Titkár: Berzencei Zrínyi Miklós Művelődési Ház igazgatója

Tagok: Balogh Gergely alpolgármester

Godina János

Novográdecz Antal

1. Melléklet: Véleményezői kör:

Keszericze István – polgármester

Kavulák János Általános Iskola intézményvezető

Berzencei Szent Antal Óvoda, Bölcsőde-, és Konyha intézményvezető

Könyvtár vezetője

Csendes Sándor József plébános Római Katolikus plébánia

Berzence Sport Egyesület elnöke

Berzencei Ifjúságért és Kultúráért Egyesület elnöke

Önkéntes Tűzoltó Egyesület elnöke

A Szeretet Temploma Alapítvány elnöke

Berzencéért Alapítvány elnöke

Berzencei Kavulák János Általános Iskoláért Alapítvány elnöke

Borostyán Nyugdíjas Klub vezetője

Nemzeti Művelődési Intézet által delegált 1 fő